stanford-oval/wikipedia huggingface dataset:
Charlotte Beaumont
Filmografia

| Vuosi | Nimeke | Rooli | Lähde |
| --- | --- | --- | --- |
| 2010 | Sex & Drugs & Rock & Roll | Jemima Dury |  |
| 2012 | 6 Luotia | Becky Fayden |  |
| 2015 | Nouseva Jupiter | Kiza |  |
| 2015 | The Balcony | Tina |  |
| 2016 | The Windmill | Jennifer |  |
Filmografia > Televisio

| Vuosi | Nimeke | Rooli | Huomiot |
| --- | --- | --- | --- |
| 2010-2015 | Holby Cityn sairaala | Tammy Riley, Dora Wright | 2 jaksoa |
| 2010 | EastEnders | Tasha | 4 jaksoa |
| 2010 | Doctors | Daisy Wakefield |  |
| 2012 | Skins – liekeissä | Chesla | 1 jakso |
| 2013 | Coming Up | Ellie | 1 jakso |
| 2014 | Tommy Cooper: Not Like That, Like This | Vicky Cooper | TV-elokuva |
| 2013–2017 | Broadchurch | Chloe Latimer |  |
| 2015 | Waterloo Roadin koulu | Kenzie Calhoun | 10 jaksoa |
| 2016 | Midsomerin murhat | Helena Pitt | 1 jakso |
| 2016 | Obsession: Dark Desires | Janice | 1 jakso |
| 2018 | Murha paratiisissa | Adelaide Scott | 1 jakso |
Aiheesta muualla

Charlotte Beaumont Internet Movie Databasessa. (englanniksi)
HMS Prometheus (1898)

| HMS Prometheus |
| --- | --- |


Aluksen vaiheet
Rakentaja:  Earle's and Company, Hull
Laskettu vesille:  20. lokakuuta 1898
Loppuvaihe:  myyty romutettavaksi 1914
Tekniset tiedot
Uppouma:  2 135 t
Pituus:  95,6 m
Leveys:  11,1 m
Syväys:  4,9 m
Koneteho:  5 000 hv
Nopeus:  20,7 solmua (koeajot) 18,5 solmua (palvelus)
Miehistöä:  224
Aseistus
Aseistus:  8 x QF 25 naulan (102 mm) tykkiä 8 x QF 3 naulan Hotchkiss -tykkiä 2 x 18" torpedoputkea
HMS Prometheus oli Britannian kuninkaallisen laivaston Pelorus-luokan panssarikansiristeilijä.
Valmistus

Alus tilattiin Earle's and Companyltä Hullista. Se laskettiin vesille 20. lokakuuta 1898.
Palvelus

Alus myytiin romutettavaksi 1914.
Charles Greene

| Mitalit | Mitalit | Mitalit |  |
| --- | --- | --- | --- |
|  Greene vuonna 1970. |  Greene vuonna 1970. |  Greene vuonna 1970. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | México 1968 | 4×100 m viesti |  |
|  Pronssia | México 1968 | 100 m |  |
Charles Edward ”Charlie” Greene (21. maaliskuuta 1945 Pine Bluff, Arkansas – 14. maaliskuuta 2022 Lincoln, Nebraska) oli yhdysvaltalainen pikajuoksija ja olympiavoittaja.
Elämä ja urheilu-ura

Greenen juoksijanuran huippuhetki osui Méxicon kesäolympialaisiin 1968, missä hän voitti Yhdysvaltain joukkueessa pikaviestin olympiakultaa uudella maailmanennätysajalla ja sijoittui henkilökohtaisessa sadan metrin kilpailussa olympiapronssille maanmiehensä Jim Hinesin sekä jamaikalaisen Lennox Millerin jälkeen. Hän juoksi Méxicossa sadan metrin sähköajanoton ennätyksensä 10,02 sekuntia. Vuoden 1964 Tokion-olympiamatka Greeneltä jäi saavuttamatta olympiakarsinnoissa kärsittyjen lihasvaivojen takia. Greene teki 20 vuoden uran Yhdysvaltain armeijassa eläköityen majurina. Hän kuoli Nebraskan Lincolnissa 76-vuotiaana 14. maaliskuuta 2022.
Aiheesta muualla

Kuvia tai muita tiedostoja aiheesta Charles Greene Wikimedia Commonsissa
HMS Prompt (J378)

| HMS Prompt |
| --- | --- |

Aluksen vaiheet
Rakentaja:  Toronto Ship Building Company, Toronto
Kölinlasku:  25. marraskuuta 1943
Laskettu vesille:  30. maaliskuuta 1944
Palveluskäyttöön:  27. syyskuuta 1944
Loppuvaihe:  romutettu 1947
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Prompt (viirinumero J378) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Huntsville, mutta siitä luovuttiin jo ennen vesillelaskua ja siirrettiin Britannialle.
Valmistus

Alus tilattiin nimellä HMCS Huntsville Torontosta Toronto Ship Building Companyltä, missä köli laskettiin 25. marraskuuta 1943. Se laskettiin vesille 30. maaliskuuta 1944 ja valmistui 27. syyskuuta.
Palvelus

Alus vaurioitui 9. toukokuuta 1945 Ostendessa osuessaan miinaan. Se todettiin 1947 korjauskelvottomaksi ja romutettiin Rainhamissa.
Gx

Gx tarkoittaa seuraavia:
grex, gx, lankojen ja kuitujen numerointiyksikkö
JetX Airlines, IATA-koodi GX, lentoyhtiö
Kidō shin seiki Gundam X, GX, japanilainen animaatiosarja
Pacificair, IATA-koodi GX, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gx”, voi hakea sivunnimihaulla, laajalla sivunnimihaulla tai tekstihaulla.
Christian Welp

| Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Maa:   Saksa> Miesten koripallo. |
| --- | --- | --- | --- |
|  Kultaa | Saksa 1993 |  |  |
Christian Ansgar Welp (2. tammikuuta 1964 Delmenhorst, Länsi-Saksa – 1. maaliskuuta 2015 Hood Canal, Washington, Yhdysvallat) oli saksalainen koripalloilija ja Euroopan mestari.
Philadelphia 76ers varasi Welpin NBA:han 16. vuorolla vuoden 1987 varaustilaisuudessa. Welp pelasi NBA:ssa vuosina 1987–1990 edustaen 76ersin lisäksi San Antonio Spursia ja Golden State Warriorsia. Tämän jälkeen hän pelasi Saksassa, Kreikassa ja Italiassa vuoteen 1999 asti. Vuonna 1997 hän voitti kreikkalaisen Olympiakos BC:n joukkueessa Euroliigan.
Saksan koripallomaajoukkueessa Welp voitti Euroopan mestaruuden Saksassa 1993, missä Welp oli loppuottelun ratkaisuhahmoja, ja hänet valittiin turnauksen arvokkaimmaksi pelaajaksi. Los Angelesin kesäolympialaisissa 1984 Welpin edustama Länsi-Saksan joukkue sijoittui kahdeksanneksi.
Urheilu-uransa jälkeen Welp muutti Yhdysvaltoihin, missä hän asui vaimonsa ja kahden lapsensa kanssa. Lisäksi hänellä oli yksi lapsi edellisestä liitosta. Welp kuoli sydämen vajaatoimintaan 1. maaliskuuta 2015 51 vuoden iässä.
Gy

Gy tarkoittaa seuraavia:
gray, tunnus Gy, absorboituneen annoksen yksikkö
Guyana, ISO 3166-1 -koodi GY, valtio tai muu maantieteellinen alue
Guyana Airways 2000, IATA-koodi GY, lentoyhtiö
Gy, kunta Sveitsissä
Gy, kunta Ranskassa
Gy, joki Ranskassa
Tri-MG Intra Asia Airlines, IATA-koodi GY, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gy”, voi hakea sivunnimihaulla, laajalla sivunnimihaulla tai tekstihaulla.
Cardin (Oklahoma)

Cardin vuonna 2008.
Cardin on aavekaupunki Ottawan piirikunnassa Oklahoman osavaltiossa Yhdysvalloissa. Kaupungin väkiluku oli vielä vuoden 2000 väestönlaskennan mukaan 150, mutta vuoden 2010 väestönlaskennan mukaan siellä asui vain kolme asukasta. Marraskuussa 2010 kaupungissa ei asunut enää kukaan.
Historia

Kaupunki perustettiin vuonna 1913 lyijy- ja sinkkikaivosten lähelle. Se tunnettiin perustamisestaan vuoteen 1920 asti nimellä Tar River. Tämän jälkeen nimi vaihdettiin Cardiniksi. Nimenvaihdon aikaan asukkaita oli noin 2 640, mutta jo vuonna 1930 asukasluku oli vain 437.
Nykyisin Cardin sijaitsee yhdessä Picherin ja Hockervillen kanssa Tar Creek Superfund site -alueella, joka on suljettu kaivostoiminnan aiheuttamien lyijysaastumisen ja maansortumavaaran vuoksi. Yhdysvaltain liittovaltio osti kaupunkien talot saadakseen asukkaat poistumaan vaaralliselta alueelta. Viimeinen palvelu Cardinissa lopetettiin kaupungin postin sulkeutuessa helmikuussa 2009.
Käännös suomeksi
Heikki Kangas

Heikki Ilmari Kangas (s. 1. toukokuuta 1951 Alavieska) on suomalainen moukarinheittäjä.
Kangas edusti Suomea Yleisurheilun Euroopan-mestaruuskilpailuissa 1974 sijoittuen seitsemänneksi. Hän voitti moukarinheiton Suomen mestaruuden vuonna 1973 ja saavutti hopeaa vuonna 1974 sekä pronssia 1976. Hänen ennätyksensä 71,74 metriä on vuodelta 1974. Kangas edusti seuratasolla Alavieskan Viriä. Hänen valmentajanaan toimi Taisto Polvi. Kangas on kilpaillut myös veteraanisarjoissa eri heittolajeissa.
Christian Walton

Christian Timothy Walton (s. 9. marraskuuta 1995 Truro) on englantilainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Ipswich Townia. Hän on pituudeltaan 195-senttimetrinen.
Walton aloitti pelaajauransa Plymouth Argylen junioreissa ja siirtyi vuonna 2013 Brighton & Hove Albioniin. Hän pysyi Brightonin omistuksessa tammikuuhun 2022 saakka ja pelasi sen edustusjoukkueessa kolme mestaruussarjaottelua kaudella 2014–2015 mutta kiersi tämän jälkeen lainasopimuksilla muissa seuroissa, joita olivat Bury, Plymouth Argyle, Luton Town, Southend United, Wigan Athletic, Blackburn Rovers ja Ipswich Town. Hän pelasi Wiganissa 34 ja Blackburnissa 46 mestaruussarjaottelua, mutta muutoin vuodet kuluivat alemmilla sarjatasoilla. Tammikuussa 2022 hän siirtyi Ipswich Townin omistukseen. Hän oli kausina 2021–2023 ykkösliigassa Ipswichin ykkösmaalivahti, mutta kauden 2023–2024 mestaruussarjakauden alussa hän oli loukkaantuneena poissa kentiltä eikä päässyt pelaamaan kuin kauden viimeisen sarjaottelun viime hetket sekä kolme cupottelua. Kaudella 2024–2025 hän pelaa Valioliigaa Ipswichin joukkueessa.
Walton on pelannut Englannin alle 19-, alle 20- ja alle 21-vuotiaiden maajoukkueissa.
Heikki Kansanen (viulutaiteilija)

Heikki Kansanen (3. toukokuuta 1887 Leppävirta – 26. helmikuuta 1932 Helsinki) oli suomalainen viulutaiteilija.
Heikki Kansasen isä oli liikemies A. W. Kansanen. Kansanen kirjoitti ylioppilaaksi vuonna 1908 ja hän oli aloittanut viuluopintonsa Filharmonisen Seuran orkesterikoulussa jo pari vuotta aiemmin viulutaiteilija Eelis Jurva opettajanaan. Hän opiskeli viulunsoittoa sitten neljän vuoden ajan stipendiaattina Pietarissa professori Leopold Auerin johdolla sekä Berliinissä professori Hugo Hermannin ja Ludwig Hessin johdolla. Kansanen täydensi opintojaan vielä myöhemmin Berliinissä ja Pariisissa.
Kansanen kuului Helsingin sinfoniaorkesteriin ja oli konserttimestarina Viipurin orkesterissa. Vuodesta 1918 lähtien Kansanen toimi konsertoivana viulistina ja hän oli myös viulunsoiton opettajana Helsingin Konservatoriossa ja Kansankonservatoriossa sekä antoi yksityistunteja. Kansanen kuoli helmikuussa 1932 umpisuolentulehduksen seurauksena.
Heikki Kansanen oli naimisissa koristetaiteilija Maija Kansasen, o. s. Backman kanssa.
Kirjallista tuotantoa

Viulutekniikan ohjeita: prof. Leopold Auerin koulun mukaan. Fazerin musiikkikauppa, Helsinki 1921
Cornelia Jonker

Cornelia Jonker
Cornelia Willemien Anke Jonker (s. 20. helmikuuta 1966 Maarheeze) on alankomaalainen poliitikko, joka kuuluu maan Kristillisdemokraattiseen puolueeseen, ja on ollut edustajana Alankomaiden valtiopäivien alahuoneessa 2002 sekä 2004-2006. Hän on toiminut myös Euroopan turvallisuus- ja yhteistyöjärjestön piirissä vaalitarkkailun johtajana Kazakstanissa.
Chungshanin lääketieteellinen yliopisto

| Chungshanin lääketieteellinen yliopisto> 中山醫學大學 |
| --- | --- |
 Yliopiston rakennus vuonna 2020
 engl. Chung Shan Medical University 
Perustettu:  1960
Tyyppi:  yksityinen
Rehtori:  Huang Chien-Ning
Henkilökunta:  378
Opiskelijoita:  8306
Sijainti:   Taichung,  Taiwan
Sivusto:  https://english.csmu.edu.tw/
Chungshanin lääketieteellinen yliopisto (kiin.: 中山醫學大學; pinyin: Zhōngshān Yīxué Dàxué) on taiwanilainen yksityinen lääketieteeseen erikoistunut yliopisto, joka sijaitsee Taichungin kaupungissa. Alkujaan vuonna 1960 perustettu yliopisto keskittyi yksinomaan hammaslääketieteeseen mutta on sittemmin laajentanut myös muihin lääketieteen aloihin.
Yliopiston lääketieteellinen koulutus on Taiwanin parhainta. Vuonna 2020 siellä oli 8 306 opiskelijaa. Henkilökuntaa yliopistossa oli 378.
Hallinnollisesti yliopisto jakautuu neljään tiedekuntaan:
Lääketieteellinen tiedekunta
Hammaslääketieteen tiedekunta
Lääketieteellisen tekniikan tiedekunta
Terveystieteen ja hallinnon tiedekunta
Cornelia Pfohl

| Mitalit> Maa:   Saksa.Naisten jousiammunta. Olympialaiset  | Mitalit> Maa:   Saksa.Naisten jousiammunta. Olympialaiset  | Mitalit> Maa:   Saksa.Naisten jousiammunta. Olympialaiset  | Maa:   Saksa> Naisten jousiammunta. |
| --- | --- | --- | --- |
|  Hopeaa | Atlanta 1996 | joukkuekilpailu |  |
|  Pronssia | Sydney 2000 | joukkuekilpailu |  |
Cornelia Pfohl (s. 23. heinäkuuta 1971) on saksalainen entinen jousiampuja. Hän kilpaili neljissä perättäisissä kesäolympialaisissa vuosina 1992–2004. Vuoden 1996 kesäolympialaisissa Atlantassa hän sai joukkuekilpailussa hopeaa ja vuoden 2000 kesäolympialaisissa Sydneyssä pronssia.
Havukerttuli

| Havukerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Loistokerttulit Setophaga
Laji::  graciae
Kaksiosainen nimi
 Setophaga graciae  (Baird, 1865) 
Synonyymit
 Dendroica graciae 
Katso myös
   Havukerttuli Wikispeciesissä   Havukerttuli Commonsissa 
Infobox OKNimi-testi OKIUCN-testi OK: 
Havukerttuli (Setophaga graciae) on kerttulien heimoon kuuluva varpuslintu.
Levinneisyys

Havukerttulia tavataan pesivänä Yhdysvaltain eteläosissa ja Pohjois-Meksikossa eskä talvehtivana etelämpänä Keski-Amerikassa. Sen populaatio on hyvin suuri, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Gyachung Kang

Gyachung Kang
| --- | --- |
Sijainti:   Nepal /  Kiina Nepal ja Kiinan kansantasavalta
Vuoristo:  Himalaja
Korkeus merenpinnasta:  7 925 m
Prominenssi:  700 m
Suojelualue:  Sagarmāthān kansallispuisto 
Ensimmäinen nousu huipulle:  Y. Kato, K. Sakaizawa ja Pasang Phutar 1964
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gyachung Kang on vuori Himalajan vuoristossa, lähellä Nepalin ja Kiinan (Tiibetin) rajaa. Se on maailman 15. korkein vuori. Lisäksi se on maailman korkein alle 8 000-metrinen vuori, ja korkein vuori Mount Everestin (8 848 m) ja Cho Oyun (8 201 m) välillä. Ensimmäiseksi vuoren huipulle kiipesivät Y. Kato, K. Sakaizawa ja Pasang Phutar 10. huhtikuuta 1964.
Cardiochiles apicalis

| Cardiochiles apicalis> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Pistiäiset Hymenoptera
Yläheimo:  Loispistiäismäiset Ichneumonoidea
Heimo:  Vainopistiäiset Braconidae
Suku:  Cardiochiles
Laji:  apicalis
Kaksiosainen nimi
 Cardiochiles apicalis  (Cresson, 1873) 
  [ Muokkaa Wikidatassa ] [ ohje ]  
Cardiochiles apicalis on Cardiochiles-sukuun ja vainopistiäiset-heimoon (Braconidae) kuuluva eläinlaji. Tieteellisen nimen sille antoi ensimmäisenä Cresson vuonna 1873. Sillä ei ole alalajeja.
Kirjallisuutta

Cresson, E.T.: ​Descriptions of North American Hymenoptera, No. 6..  Canadian Entomologist. 5:66-69., 1873.
Gwynne Howell

Gwynne Richard Howell (s. 13. kesäkuuta 1938) on walesilainen oopperalaulaja, äänialaltaan basso. Hän esiintyi Covent Gardenissa ensimmäistä kertaa 1970.
Howell on ollut vuosikymmeniä kuninkaallisen oopperan jäsen Lontoossa. Hän on lisäksi esiintynyt mm. New Yorkissa, Chicagossa, San Franciscossa, Pariisissa, Münchenissä ja Genevessä.
Howell opiskeli Royal Northern College of Musicissa, ja hänelle myönnettiin vuonna 1998 Brittiläisen imperiumin ritarikunnan merkki.
Cornelia Ullrich

| Mitalit | Mitalit | Mitalit |  |
| --- | --- | --- | --- |
|  Cornelia Ullrich DDR:n olympiakarsinnoissa 1988. |  Cornelia Ullrich DDR:n olympiakarsinnoissa 1988. |  Cornelia Ullrich DDR:n olympiakarsinnoissa 1988. |  |
Maa:   Itä-Saksa
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | 4×400 metriä |  |
|  Pronssia | Rooma 1987 | 400 m aidat |  |
| EM-kilpailut  | EM-kilpailut  | EM-kilpailut  |  |
|  Pronssia | Stuttgart 1986 | 400 m aidat |  |
Cornelia Ullrich (o.s. Feuerbach, s. 26. huhtikuuta 1963) on saksalainen yleisurheilija, joka aktiiviurallaan edusti Saksan demokraattista tasavaltaa. Hän on 4 × 400 metrin viestin maailmanmestari sekä 400 metrin aitajuoksun EM- ja MM-mitalist.
Ullrich kuului Itä-Saksan joukkueeseen, joka voitti 4 × 400 metrin viestin alle 20-vuotiaiden Euroopan-mestaruuden Potsdamissa 1981. Hän saavutti Stuttgartin EM-kilpailuissa 1986 pronssia 400 metrin aitajuoksussa ajalla 54,13. Hän oli samassa lajissa kolmas myös Rooman MM-kilpailuissa 1987 ajalla 54,31. Hän juoksi samoissa kilpailuissa alkuerissä 4 × 400 metrin viestissä, jonka loppukilpailussa DDR voitti toisella kokoonpanolla kultaa.
Ullrich juoksi 100 metrin aitajuoksussa ennätyksensä 12,86 Leipzigissa heinäkuussa 1983 ja 400 metrin aitajuoksuennätyksensä 53,58 Potsdamissa elokuussa 1987.
Guyanan jalkapallomaajoukkue

Guyanan jalkapallomaajoukkue edustaa Guyanaa miesten jalkapallon maaotteluissa. Sitä hallinnoi Guyanan jalkapalloliitto. Joukkue ei ole koskaan esiintynyt jalkapallon MM-kilpailuissa tai CONCACAF Gold Cupissa. Vuonna 1966 tapahtuneeseen Guyanan itsenäistymiseen saakka se pelasi Brittiläisen Guayanan nimellä.
Arvokisat > Maailmanmestaruuskilpailut

1930–1974 Ei osallistunut
1978–1998 Ei selviytynyt karsinnoista
2002 Hylättiin
2006–2010 Ei selviytynyt karsinnoista
Arvokisat > CONCACAF Gold Cup

1991–1996 Ei selviytynyt karsinnoista
1998 Ei osallistunut
2000–2003 Ei selviytynyt karsinnoista
2005 Vetäytyi karsinnoista
2007–2009 Ei selviytynyt karsinnoista
Hemioroarktinen vyöhyke

Hemioroarktinen vyöhyke on tunturien kasvillisuusvyöhyke, joka sijaitsee tunturipaljakan alapuolella ja boreaalisen vyöhykkeen yläpuolella.
Vyöhykkeelle on tyypillistä pienet metsäsaarekkeet, puuryhmät ja erilliset harvassa kasvavat vaivaiskoivut. Suomessa metsänraja sijaitsee usein joko hemioroarktisessa vyöhykkeessä tai boreaalisen vyöhykkeen yläosassa. Hemioroarktisella alueella kasvaa pääasiassa erilaisia varpukankaita. Vähälumisilla paikoilla kankaat ovat variksenmarja- ja runsaslumisilla mustikkavaltaisia. Vaikka hemioroarktiselta alueelta puuttuu jo useita metsälajeja, niin sen yleisilme on kuitenkin edelleen boreaalinen. Vyöhykkeellä kasvaa kuitenkin jo myös joitakin tunturilajeja.
Casablanca

| Casablanca (ad-Dār al-Bayḍā) الدار البيضاء |
| --- | --- |

 Casablanca
 Koordinaatit: 33°34′30″N, 07°36′05″W 
Valtio:  Marokko
Hallintoalue:  Suur-Casablanca
Pinta-ala:  
 – Kokonaispinta-ala:  384 km²
Korkeus:  20 m
Väkiluku (2014):  3 359 818
 – Väestötiheys:  8 750 as./km²
 – Metropolialue:  4 270 750
 
 www.casablancacity.ma 
Infobox OKVirheellinen NIMI-arvo: 
Casablanca (espanjaa: Valkoinen talo, arab. الدار البيضاء‎, ad-Dār al-Bayḍāʼ) on Marokon suurin kaupunki. Se sijaitsee maan länsirannikolla. Kaupungissa oli vuoden 2014 väestönlaskennan mukaan noin 3,4 miljoonaa asukasta, ja sen metropolialueella oli 4,3 miljoonaa asukasta.
Casablanca on Marokon merkittävin talouselämän keskus ja tärkein satama. Kaupunki on tunnettu yhdestä maailman suurimmista moskeijoista sekä Hollywoodin klassikkoelokuvasta Casablanca (1942). Casablanca on turistien suosima taloudellinen pääkaupunki, kun taas Rabat on maan poliittinen pääkaupunki.
Historia

Nykyinen Casablancan esikaupunki Anfa on berberien 600-luvulla perustama. Sen jälkeen sitä ovat hallinneet almoravidit ja almohadit sekä Merinidien dynastia. Portugalilaiset tuhosivat sen vuonna 1468 ja rakensivat uudelleen 1575 nimellä Casa Branca. Kaupunki tuhoutui jälleen 1755, kun se kärsi samassa maanjäristyksessä, joka myös tuhosi Lissabonin.
Maanjäristyksen jälkeen Casablanca rakennettiin pian uudelleen sulttaani Muhammad III:n toimesta. Se sai tuolloin nimekseen Casa Brancan arabiankielisen version, Dar al Baïda. Kaupunki oli pitkään varsin vähäpätöinen paikkakunta, sillä vuonna 1830 siellä oli alle 600 asukasta. Dar al Baïda alkoi kukoistaa 1800-luvun puolivälin jälkeen, kun eurooppalaiset kääntyivät alueen puoleen. Siitä tulikin pian merkittävä vehnän ja villan kauppakeskus, johon muutti myös eurooppalaisia kauppiaita, jotka alkoivat kutsua kaupunkia Casablancaksi. Eurooppalaisten ja marokkolaisten välille syttyi vuonna 1907 väkivaltaisuuksia. Ranska päätti vastata pommittamalla kaupunkia ja lopulta valtaamalla sen.
Casablancasta tuli vuonna 1912 osa Ranskan Marokkoa. Tanger julistettiin kansainväliseksi kaupungiksi, minkä jälkeen kenraali Hubert Lyauteyn suunnitelman mukaan Casablancasta tehtiin alueen uusi taloudellinen keskus. Siitä lähtien kaupunki on kasvanut nopeasti.
Toisen maailmansodan aikana Dwight D. Eisenhower johdatti vuonna 1942 yli 25 000 amerikkalaista sotilasta Casablancaan. Kaupungista tehtiin liittoutuneiden Pohjois-Afrikan kampanjan ilmatukikohta. Seuraavana vuonna liittoutuneiden johtajat tapasivat Casablancan konferenssissa.
Casablanca alkoi 1900-luvulla kasvaa myös hallitsemattomasti, sillä monet marokkolaiset muuttivat uuteen talouden keskukseensa, ja jo toisen maailmansodan lopulla kaupungissa oli melkein miljoona asukasta. Sata vuotta aiemmin asukkaita oli ollut alle tuhat. Casablancan ulkopuolella alkoi kasvaa slummeja, joista 2000-luvun alussa siirrettiin väkisin asukkaita korkeakerroksisiin lähiöihin. Casablancan köyhyys on aiheuttanut myös paljon vakavia yhteiskunnallisia ongelmia.
Ilmasto

Casablancassa vallitsee välimerenilmasto. Lämpimintä on elokuussa, jolloin päivän keskilämpötila vaihtelee 21 °C:n ja 27 °C:n välillä. Viileintä on tammikuussa, jolloin päivän keskilämpötila vaihtelee 7 °C:n ja 17 °C:n välillä. Vuosittainen sadanta on noin 300 millimetriä.
Talous

Casablanca on Marokon taloudellinen pääkaupunki, ja se vastaa muun muassa yli puolesta maan teollisuustuotannosta ja pankkitransaktioista. Casablancassa on tekstiili-, elektroniikka-, nahka-, ruoka- ja panimoteollisuutta. Kalastusta harjoitetaan rannikkovesissä. Casablancan satama on Marokon tärkein satama, ja sitä kautta kulkee suurin osa maan ulkomaankaupasta.
Liikenne > Lentoliikenne

Mohammed V:n kansainvälinen lentoasema sijaitsee Casablancasta noin 30 kilometriä kaakkoon.
Liikenne > Raitiotie

Casablancassa on kaksi raitioliikennelinjaa, joista ensimmäinen  avattiin liikenteelle vuonna 2012. Se on 31 kilometriä pitkä Y-kirjaimen muotoinen linja, joka yhdistää yliopistot, rautatieaseman ja historiallisen keskustan. Linjalla on 48 väliasemaa, ja sitä liikennöidään Alstomin valmistamilla Citadis 302 -matalalattiavaunuilla. Toinen, 16,5 km pitkä linja avattiin vuonna 2019.
Koulutus

EMLYON Business School
Toulouse Business School
Urheilu

Casablancasta ovat kotoisin urheiluseurat Wydad Casablanca ja Raja Casablanca.
Aiheesta muualla

Kuvia tai muita tiedostoja aiheesta Casablanca Wikimedia Commonsissa
Viralliset nettisivut (arabiaksi, ranskaksi)
Turistikartta (Arkistoitu – Internet Archive)
Casablanca at the Magic Morocco (Arkistoitu – Internet Archive)
Raitiovaunuja Casablancassa
Jalkapallojoukkue Raja Casablanca 2011−2012
Conde de Venadito (1888)

| Conde de Venadito |
| --- | --- |


Aluksen vaiheet
Rakentaja:  Cartagena
Kölinlasku:  1883
Laskettu vesille:  15. elokuuta 1888
Palveluskäyttöön:  1888 tai 1889
Poistui palveluskäytöstä:  1907
Loppuvaihe:  upotettu maalilaivana 1936
Tekniset tiedot
Uppouma:  1 152 t
Pituus:  64,01 m
Leveys:  9,75 m
Syväys:  4,17 m
Koneteho:  1 500 ihp
Nopeus:  13 solmua
Miehistöä:  173
Aseistus
Aseistus:  4 × 12 cm tykkiä 4 × 76 mm tykkiä 1 × konekivääriä 2 × 356 mm torpedoputkea
Conde de Venadito oli Espanjan laivaston vuonna 1888 vesillelaskettu Velasco-luokan risteilijä.
Valmistus

Alus tilattiin laivastontelakalta Cartagenasta, missä köli laskettiin vuonna 1883. Alus laskettiin vesille 15. elokuuta 1888 ja se valmistui joko vuonna 1888 tai 1889.